Jakov Negotin

Jakov Negotin (ka Jakov Njegotin; 6. aprill 1864 Riia – 1919 Saratov) oli juudi päritolu Eesti loomaarstiteadlane.Eesti teaduse biograafiline leksikon, 3. köide, lk 16

Elulugu
1884–89 õppis Negotin Tartu Veterinaariainstituudis (TVI, ДВИ). 1891. aastal kaitses ta samas veterinaariamagistri kraadi väitekirjaga "Об удобоприменимости анестезирующих средств у домашних животных" (Jurjev, 1891).

Negotin oli 1889–92 TVI kliiniku assistent, 1892–93 sõjaväearst, 1893–95 TVI anatoomiaprosektor, 1895–97 dotsent, aastast 1897 erakorraline ja 1911–18 korraline zoofüsioloogiaprofessor. Õpetas TVI-s peamiselt zoofüsioloogiat. 1889–92 õpetas TVI velskrikoolis ka eksterjööri ning hiljem vene keelt, oli aastast 1895 TVI raamatukogu osakonnajuhataja.

Teadustöö
Jakov Negotini magistriväitekiri oli Eestis ja Venemaal esimene eksperimentaalteaduslik uurimus anesteetikumide kasutatavusest koduloomadel. Ta oli viljakas füsioloogiliste katse- ja mõõteriistade konstrueerija, täiendaja ning aktiivne tutvustaja trükisõnas (pulsiloendaja 1909, fotokardiograaf 1913, elektromagnetiline respiratsiooniseade). Negotin käis korduvalt teaduslikel lähetustel kodu- ja välismaal, tutvus veterinaarinstituutide tegevusega Saksamaal, Prantsusmaal jm. Ta koostas (koos professor J. Valdmanniga) teatmiku TVI-sse 1848–1898 immatrikuleeritud üliõpilaste kohta (Tartu, 1898) ning oli Varssavi Sõjaväe Veterinaararstide Seltsi korrespondentliige.

Teoseid
 Zur Frage der graphisch-akustischen Signalisierung der Herztätigkeit. // Plüger’s Archiv 112 (1906) (vene keeles: Ж. науч. и практ. вет. мед. Юрьевского Вет. ин-та (1907) 1; (1910) 6)
 Elektromagnetischer Respirationsapparat für kleine Tiere. // Deutsche Mechaniker-Zeitung (1908)
 Über die Bedeutung der Registrierung der Glockenschläge bei Anwendung der Graphisch-akustischer Methode. // Zentralblatt für Physiologie 22( 1908)
 Unblutiges Verfahren, das Froschhertz freizulegen. // Zeitschrift für biologische Technik und Methodik 2/1 (1910)
 Leuchtsignale der Herztätigkeit. // Zeitschrift für biologische Technik und Methodik 2/5 (1911)
 Der Sphygmophan (Die Pusfackel). // Zeitschrift für biologische Technik und Methodik 2/7 (1912)
 Сигнализация пульса собаки вспышками электричества. // Ж. науч. и практ. вет. мед. Юрьевского Вет. ин-та (1913) 7
 Хлороформенная бронхопневмония овец и торможение ея развития вытяжкой из надпочечных желез. // Ж. науч. и практ. вет. мед. Юрьевского Вет. ин-та (1914) 7

Viited

Kirjandus
 Eesti teaduse biograafiline leksikon, 3. köide
 Альбом имматрикулированных в ДВИ, 148–149
 Tehver, J. Einiges aus der Geschichte der Dorpater Veterinärschule und des Veterinär-Instituts. // Eesti Loomaarstlik Ringvaade 4/5 (1931), 130, 158–159
 Ветеринарная энцикопедия 6, 383

Kategooria:Eesti loomaarstiteadlased
Kategooria:Tartu veterinaariinstituudi professorid
Kategooria:Tartu veterinaariinstituudi vilistlased
Kategooria:Eesti juudid
Kategooria:Sündinud 1864
Kategooria:Surnud 1919